यह विचार सबसे पहले कैलीफोर्निया विश्वविद्यालय के प्रोफेसर जॉर्ड डायमंड के दिमाग में आया था। 1997 में प्रकाशित अपनी पुस्तक ‘गन्स, जर्म्स एंड स्टील’ में उन्होंने लिखा कि हालांकि यह माना जाता है कि कृषि ने हमें संपत्ति, स्वास्थ्य और लंबी उम्र दी, लेकिन सच यह है कि इसने मानवप्रजति को ही नुकसान पहुंचाया है। उनका कहना है कि कृषि पिछले 12 हजार साल में विकसित हुई है, अपने शिकारी पूर्वजों की तुलना में तब से मानव कुपोषित और रोगग्रस्त है। कृषि की वजह से ही खाद्य पदार्थों का भंडारण मुमकिन हो सका और इसके चलते कुछ लोगों को भोजना काजुगाड़ करने के बजाए दूसरे काम करने की फुरसत हासिल हुई। इसकी वजह से ज्यादा बेहतर हथियार बने, सैनिक बने, युद्ध हुए। जिनके पासभोजन है और जिनके पास नहीं है इसके वर्गभेद बने। इसकी वजह से ही स्त्री पुरुष असमानता पैदा हुई। इसके बाद टॉम स्टैनडेज की किताब ‘एन इडिबल हिस्टरी ऑफ ह्यूमनिटी’ में फिर इस मसले को उठाया, उनका कहना था कि कृषि पूरी तरह ‘अप्राकृतिक कर्म’ है।